stanford-oval/wikipedia huggingface dataset:
מטבע חוץ
שוק המט"ח בישראל

נפח המסחר היומי בשוק המט"ח השקלי נע בדרך כלל בין שניים לשלושה מיליארד דולר ביום. השקל נסחר כנגד הדולר, אירו, לירה שטרלינג, ין ומספר מטבעות נוספים.
בנק ישראל עוקב אחר שערו המצרפי של סל מטבעות המשקלל את שערי המטבעות האלה לפי מידת הסחר הבינלאומי של ישראל עם המדינות השונות. סל המטבעות מייצג את המחיר המצרפי שמשלמת ישראל על היבוא ומקבלת על היצוא ויש לו חשיבות מקרו-כלכלית.
בעבר היה המסחר במט"ח בישראל מוגבל. שער החליפין היה בתחילה קבוע ולאחר מכן התנייד בין גבולות רצועת הניוד. על אזרחי ישראל נאסר בעבר להחזיק במטבע זר. כיום, לאחר מספר שלבים של ליברליזציה, המסחר במט"ח מתנהל באופן חופשי, בדרך כלל ללא התערבות מצד בנק ישראל. בשנת 2008 השתנתה מדיניות זו, בעקבות ירידה תלולה בשער הדולר, אשר גרמה נזק למספר קבוצות כדוגמת היצואנים, בדצמבר 2020 נראתה התערבות נוספת.
החל משנת 2017 עבר שוק המט"ח הישראלי רגולציה, והמסחר הפרטי מתבצע באמצעות חברה בעלת רישיון זירת סוחר. נכון לאוגוסט 2020 פועלות בישראל ארבע חברות בעלות רישיון, הרשימה מתעדכנת ומתפרסמת באתר של הרשות לניירות ערך.
פורקס

זירות מסחר במט"ח, הנקראות גם פורקס, הן תחום שנוי במחלוקת אשר מעורר השוואה לקזינו והימורים. בישראל, מספר חברות פורקס כמו ATRADE וטרייד FXL הוקמו על ידי אנשי עסקים מתחום ההימורים. חברת ההימורים פלייטק התכוונה לרכוש בשנת 2015 את אוואטרייד, חברת האם של ATRADE, אבל עקב קשיים רגולטורים העסקה בוטלה. מנכ"ל פלייטק אמר כי "גילינו שמסחר באופציות דומה לגיימינג" [הימורים], וכי החברה מעוניינת להיכנס לתחום הפורקס.
ראו גם

שווי כוח הקנייה
הגנות מטבע
הערות שוליים

↑  What is Foreign Exchange (Forex)?, International Business Times, 11 February 2011(הקישור אינו פעיל, 3.11.2019)
↑  להבדיל מבורסה, ששם המסחר מתנהל רק בשעות מסוימות
1 2  לפי הסקר התלת שנתי של שוק המט"ח העולמי מטעם הבנק להסדרים בינלאומיים (BIS), נתוני 2004.
↑  מדידת שערי החליפין האפקטיביים, אתר בנק ישראל
↑  גיא בן סימון, ‏בנק ישראל מתערב בשוק המט"ח על רקע נפילה דרמטית בדולר מול השקל | בלעדי, באתר גלובס, 3 בדצמבר 2020
↑  הרשות לניירות ערך
↑   אורי תומר, חוקי - אבל מסוכן: מי יישאר בזירה אחרי חיסול האופציות הבינאריות?, באתר TheMarker‏, 4 ביולי 2017
↑  רונית מורגנשטרן, ‏"פורקס זה הדבר הכי קרוב לקזינו", באתר ‏מאקו‏, 22 ביולי 2016
↑   אפרת נוימן, ביהמ"ש: המודל העסקי של חברת הפורקס ATRADE לא מבוסס על הפסדי הלקוחות, באתר TheMarker‏, 2 ביולי 2014
↑  שי אספריל, פורקס טדי, באתר כלכליסט, 22 בדצמבר 2011
↑  Teddy Sagi's Playtech drops AvaTrade acquisition, ‏December 13, 2015
↑  ניר צליק, מנכ"ל פלייטק: "גילינו שמסחר באופציות דומה לגיימינג", באתר כלכליסט, 19 ביולי 2015
| --- | --- |
בקרת זהויות :  NKC: ph939272 
סימני מטבעות מרכזיים בסחר הבינלאומי במט"ח, מהפינה השמאלית-עליונה עם כיוון השעון: דולר (ארצות הברית), אירו ( אירופה / גוש האירו), פאונד (לירה שטרלינג (ליש"ט)) (בריטניה), ש"ח (שקל חדש) (ישראל), דונג וייטנאמי (וייטנאם), ין (יפן)
התנהגות המטבעות הישראליים מול הדולר האמריקני 1954–2008
סודיות מושלמת

בתורת האינפורמציה ובקריפטוגרפיה, סודיות מושלמת (perfect secrecy) היא מונח המאפיין שיטת הצפנה בלתי ניתנת לשבירה, גם אם מנתח הצופן או היריב הוא בעל עוצמת מחשוב בלתי מוגבלת וגם אם ברשותו מחשב קוונטי. זאת משום שבהינתן הטקסט המוצפן, פשוט אין בידי היריב מספיק מידע כדי לחלץ פרט מועיל כלשהו אודות הטקסט המקורי, לכן יירוט ההודעה המוצפנת לא תורם לו דבר. במילים אחרות מניתוח הטקסט המוצפן עולה שכל טקסט גלוי היה יכול להיות המקור במידה שווה. ההוכחה הפורמלית למונח מסתמכת על תורת ההסתברות. המונח הוטבע לראשונה על ידי קלוד שאנון ב-1949 במאמר הנחשב לפורץ דרך בתולדות ההצפנה המודרנית.
סכימת הצפנה המוכחת כבטוחה מהיבט של תורת האינפורמציה, אינה מסתמכת על השערות או בעיות מתמטיות פתוחות. דוגמה למערכת כזו היא פנקס חד פעמי שהוא פשוט בתכלית. המסר מוצפן על ידי חיבור עם מחרוזת אקראית סודית באורך זהה, סיבית אחר סיבית ב-XOR. החסרון העיקרי בצופן מושלם הוא חוסר יעילותו, מסיבה זו הצפנים המודרניים אינם נחשבים כבטוחים באופן מושלם. זוהי למעשה מעין פשרה, כי ביטחונם נמדד במונחים של סיבוכיות הזמן הדרוש כדי לפרוץ אותם. צפנים מושלמים שימשו בעבר ועדיין משמשים במקרים נדירים, כמו למשל למשלוח הודעות דיפלומטיות רגישות או הודעות צבאיות בעלות סיווג ביטחוני גבוה. השמועה גורסת שקו הטלפון האדום בין וושינגטון ומוסקבה מאובטח באמצעות פנקס חד-פעמי, כאשר את הפנקס מעבירים באמצעות בלדר צבאי. כמו כן הסברה היא שתחנות המספרים נועדו לשידור מסרים למרגלים ברחבי העולם בגלי רדיו קצרים, המוצפנים באמצעות פנקס חד-פעמי.
משפט שאנון

במאמר המפורסם מ-1949 הניח קלוד שאנון את היסודות לתורת האינפורמציה וההצפנה המודרנית. מהיבט של תורת האינפורמציה, בהינתן סכימת הצפנה  ({\text{Gen}},{\text{Enc}},{\text{Dec}}) מעל מרחב המסרים  {\mathcal {M}} כך שמתקיים  |{\mathcal {M}}|=|{\mathcal {K}}|=|{\mathcal {C}}| (כלומר אורכי הקלט, הפלט והמפתח זהים). הצופן יקרא בעל "סודיות מושלמת" אם ורק אם:
כל מפתח  k\in {\mathcal {K}} נבחר על ידי האלגוריתם Gen בהתפלגות  1/|{\mathcal {K}}|.
עבור כל  m\in {\mathcal {M}} ועבור כל  c\in {\mathcal {C}}, קיים מפתח יחיד  k כך שמתקיים  {\text{Dec}}_{k}(c)=m.
האינטואיציה מאחורי משפט זה היא, אם הצופן מקיים את התנאי השני אז כל טקסט מוצפן נתון יכול להיות תוצאת הצפנה של כל טקסט גלוי אפשרי. זאת משום שעבור כל טקסט גלוי  m קיים מפתח  k שממפה אותו ל- c. בשילוב העובדה שמפתח אחד בלבד ממפה את  m ל- c ולפי התנאי הראשון שכל מפתח נבחר בסיכויים שווים אפשר להוכיח שהצופן מושלם כמו בפנקס חד-פעמי. מצד שני אם  |{\mathcal {M}}|=|{\mathcal {K}}|=|{\mathcal {C}}| אז קיים בהכרח רק מפתח אחד הממפה כל  m ל- c. אחרת, או שקיים  m שלא ממופה לאף  c או שקיים  m שממופה על ידי יותר מ- k אחד ל- c. מה שמפר את הגדרת הסודיות המושלמת. לכן, בהכרח סיכוייו של כל מפתח להיבחר שווים, אחרת טקסט גלוי כלשהו יהיה בעל הסתברות שונה מהאחרים. מכאן התנאי הראשון.
פנקס חד פעמי

דוגמה להצפנה בעלת סודיות מושלמת ניתן לראות בשיטת הפנקס החד פעמי. בשיטה זו, מייצר המצפין סדרת סיביות אקראית שאורכה כאורך ההודעה אותה הוא מעוניין להצפין, ומבצע XOR או חיבור מודולרי על שתי ההודעות. ניתן להוכיח שאם סדרת הסיביות אקראית באמת, שיטת הצפנה זו סודית בצורה מושלמת. (בהנחה שאין משתמשים בפנקס להצפנת יותר מהודעה אחת – ומכאן חד-פעמיותו)
לשיטה זו שני חסרונות עיקריים:
ראשית, על מנת שההסתברויות הנדרשות יהיו שוות באמת, יש צורך בייצור סדרות מספרים אקראיות באמת, בעוד שמספרים אקראיים המיוצרים על ידי מחשבים הם מספרים פסאודו אקראיים בלבד. (ולכן ניתנים לניבויו של היריב)
הפנקס החד פעמי חייב להיות ארוך לפחות כמסר הנשלח, מה שהופך את ייצורו והעברתו הבטוחה למען קשים ביותר. יש להעיר שחסרון זה אינו מפתיע כיוון שלמעשה, ניתן להוכיח שעבור כל מערכת הצפנה מושלמת, קבוצת המפתחות גדולה לפחות כקבוצת ההודעות המוצפנות האפשריות, וזו בתורה גדולה לפחות כקבוצת ההודעות המקוריות האפשריות.
הערות שוליים

↑  Communication Theory of Secrecy Systems
↑  Introduction to Modern Cryptography (2nd edition), Jonathan Katz and Yehuda Lindell
נערת השנה של מעריב לנוער

נערת השנה של מעריב לנוער היא תחרות יופי שנתית לבנות נוער, שאורגנה על ידי השבועון מעריב לנוער (וקדמה לה תחרות בשם "צברית השנה").
תחרות "נערת השנה" התקיימה לראשונה בשנת 1986, וזכתה בה שלי גפני. בשנת 2004 החלו לראשונה בתחרות לבחור לצד "נערת השנה", גם את "נער השנה". התחרות הופקה ושודרה בשנים האחרונות בשיתוף טלעד בערוץ 2 אך מאז הפסיקה הזכיינית לשדר בערוץ. התחרות, שהייתה לשם דבר, הופסקה באופן לא רשמי. בשנת 2006–2007 המשיכו בעיתון לנהל את תחרות היופי, אך בתור "תחרות נער ונערת השער" של העיתון. היעלמותה של התחרות נזקפת בעצם להפסקת השותפות עם טלעד ולתחרות הגוברת מצד "מלכת היופי" שמזה מספר שנים מאפשרת לנערות להשתתף גם בתחרות ואף מעניקה מספר תארים – נערת ישראל ונערת היופי-עשרה, התחרות נערכה בין היתר בתיאטרון ירושלים והפרס לזוכה היה מכונית חדשה. בשנת 2016 חודשה התחרות תחת הכותרת "נער ונערת השנה" בשיתוף סוכנות "יולי".
בתחרות זו התפרסמו לראשונה דוגמניות ושחקניות רבות בישראל. ביניהן, רוית אסף, שלי גפני, גלית גוטמן, עדי נוימן, גלית פרבר ורומי אבולעפיה.
זוכות

1986 – שלי גפני
1987 – גלית מוזס
1988 – תמר בית יעקב
1989 – יעל זיגמן
1995 – איזבל אדלר
1996 – מור קציר
1997 – עדי נוימן
1998 – חן יאני
1999 – דנה פליקר
2002 – נטלי זינו
2003 – הדס שחף
2004 – ליאור פרידמן וסם הררי
2016 – מקס רימברג, ניקיטה רימברג, רותם אלמקיס
מנחים

1988 – אבי בטלהיים
1989 – יקיר אביב
1999 – סיגל שחמון
2002 – יעל בר זוהר
2003 – סיגל שחמון ועינת ארליך
הערות שוליים

↑  נערת השנה של מעריב־לנוער, מעריב, 21 ביולי 1988
↑  יעל דגמן נבחרה לנערת השנה של "מעריב לנוער", מעריב, 4 באוגוסט 1989
↑  בתה של מלכת היופי דורית ילינק. ראו: פוריה גל, הגן הבלונדיני, באתר nrg‏, 20 בדצמבר 2004
זרועה

| --- | --- |
שלט הכניסה למושב
מדינה: ישראל ישראל
מחוז: הדרום
מועצה אזורית: שדות נגב
גובה ממוצע: ‎134 מטר
תאריך ייסוד: 1953
תנועה מיישבת: הפועל המזרחי
סוג יישוב: מושב
נתוני אוכלוסייה לפי הלמ"ס לסוף 2023
  - אוכלוסייה: 522 תושבים
    - מתוכם, תושבי ישראל: 518 תושבי ישראל
 מפת מיקום  מפה דינמית   (למפת מערב הנגב מוגדלת) זרועה(למפת מערב הנגב רגילה) זרועה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום זרועה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום זרועה31°27′31″N 34°37′27″E﻿ / ﻿31.458554795136°N 34.6240923588463°E﻿ / 31.458554795136; 34.6240923588463  heמפת היישובים של מועצה אזורית שדות נגב באדום - זרועה בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 5 מתוך 10

זְרוּעָה הוא מושב דתי בנגב הצפון-מערבי בסמוך לעיר נתיבות ובסמוך לרצועת עזה, חלק מישובי מהמועצה האזורית שדות נגב. היישוב הוקם על ידי עולים ממרוקו בשנת 1953, ונקרא בתחילה "שובל 11". מקור שמו בתנ"ך ”זָכַרְתִּי לָךְ חֶסֶד נְעוּרַיִךְ... לֶכְתֵּךְ אַחֲרַי בַּמִּדְבָּר בְּאֶרֶץ לֹא זְרוּעָה”.
בשנת 2006 נפתחה ביישוב ישיבת נר זרח, ישיבת בת של ישיבת הנגב. בשנת 2013, הישיבה עברה לחסותה של ישיבת אורחות תורה ובשנת 2014, הישיבה עברה ליישוב עוצם.
גלריית תמונות

בית הכנסת
דרך הכניסה למושב
חצר אחורית
גן ציבורי במושב
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  טקס הכנסת ספר תורה למושב זרועה שבנגב, הצופה, 24 באוגוסט 1954
↑  ספר ירמיה, פרק ב', פסוק ב'
| --- | --- |
בקרת זהויות :  NLI: 987007590409905171
מחקר מילות מפתח

מחקר מילות מפתח היא פעולה שמבצעים מומחי קידום אתרים במנועי חיפוש במטרה למצוא ולחקור מילות חיפוש אלטרנטיביות שאנשים משתמשים בהם לחיפוש נושא דומה במנועי החיפוש השונים. מילות מפתח נוספות אלו מיועדות כדי להשיג דירוג גבוה יותר במנועי החיפוש. התהליך מתנהל כך: ברגע שמאותרת מילת מפתח מסוימת החיפוש מורחב כדי למצוא מילות מפתח דומות. מקדמי האתרים משתמשים בכלים ייעודיים לאיתור מילות מפתח חדשות כגון מתכנן מילות המפתח של גוגל, אגרון, Google suggest ו-Google Trends.
בדרך כלל מנועי החיפוש השונים מספקים כלים משלהם להצעות של מילות מפתח. כלים אלו כוללים גם את נפח החיפושים שנערכים עבור כל מילת מפתח בזמן נתון. מקדם האתרים משתמש במידע הזה כדי לבחור את מילת המפתח הנכונה עבור האתר אותו הוא מקדם, תלוי במטרות שהוגדרו. כ-25-20% מחיפושי גוגל הם חיפושי זנב ארוך ספציפיים במיוחד לכן קל לדרג מילות מפתח רק כאשר יש את כמות גדולה של חיפושים, תוכן וקישורים. כתוצאה מכך מחקר מילות מפתח היא פעולה בעלת ערך, בסיסית וחשובה מאוד בתחום השיווק באינטרנט.
חשיבות מחקר מילות המפתח > מחקר מילות מפתח

המטרה של מחקר מילות מפתח היא אחת. ליצור ברמת דיוק גבוהה מספר רב של מונחי רלוונטיים ועם קשר למילת המפתח הראשונית שאינם מובנים מאליהם. תהליך של מחקר מילות מפתח כולל סיעור מוחות ושימוש בכלי מחקר למילות מפתח. כדי להשיג את האופטימיזציה הטובה ביותר יש לקשר את התוכן למילות המפתח הרלוונטיות ביותר. מומלץ להשתמש במילות מפתח שאין לגביהן תחרות ושמספר החיפושים עבורן יחסית גבוה. אפשרות זו מאפשרת השגת דירוג גבוה יותר במנועי החיפוש שתוצאתו לרוב תנועה רבה יותר לאתר. החיסרון של פעולה זו היא התאמת האתר למילות המפתח החלופיות ולא למילת המפתח העיקרית. מילות המפתח העיקריות עשויות למנוע השגת דירוג גבוה הודות לתחרות הגבוהה בין אתרים שונים.
יש ארבעה נושאים חיוניים שיש לתת עליהם את הדעת לפני ביצוע המחקר עצמו:
מילות מפתח טובות קשורות לרוב קשר הדוק לנושא האתר. ברוב מנועי החיפוש יש מערכת פנימית לבקרת איכות שבודקת את הרלוונטיות של מילות החיפוש באתר.
מילת מפתח לא רלוונטית לנשוא האתר לא תשיג דירוג גבוה לאתר ואף עלולה להזיק לו.
שימוש רב במילות מפתח תחרותיות לא צפוי להשיג דירוג גבוה לאתר.
מילות מפתח שאין עבורן די חיפושים לא ייצרו תנועה לאתר והשימוש בהן חסר משמעות בהקשר לקידום אתרים.
חשיבות מחקר מילות המפתח > דוגמאות למחקרי מילות מפתח

מילת המפתח הפופולרית ביותר והתחרותית ביותר במנוע החיפוש גוגל באנגלית היא "Making Money". יש למילה זו 769,000,000 תוצאות חיפוש והמשמעות היא כפולה: מיליוני אתרים רלוונטיים למילת חיפוש זו ומיליוני אתרים מתחרים על מילת חיפוש זו. מחקר מילות מפתח מתחיל עם מציאת כל הקומבינציות האפשריות למילה זו, למשל: למילת המפתח Acquiring Money יש פחות תוצאות חיפוש, רק 64,000,000 אבל משמעותו דומה לזו של מילת המפתח "Making Money". דרך נוספת היא להיות יותר ספציפיים לגבי מילת המפתח על ידי הוספת מילות מפתח נוספות לביטוי, למשל "Making money online from home in Israel" היא מילת מפתח פחות תחרותית בקנה מידה עולמי ולכן קלה יותר בהשגת דירוג גבוה. יתרה מזאת, למילות מפתח יש משמעות שונה שיכולות להשפיע על המיקוד של המשווק. כלים רבים (מסחריים וחינמיים) זמינים כיום כדי למצוא מילות מפתח ולנתח את תוצאות מחקר מילות המפתח.
כלי מחקר מילות מפתח > מתכנן מילות המפתח של גוגל

גוגל מציעה כלים חינמיים למחקר בסיסי של מילות מפתח. כל התוצאות מבוססות על הנתונים של מנוע החיפוש של גוגל.
לאחרונה גוגל פרסמה עדכון למתכנן מילות המפתח שלה ושינתה את חלק מהמדיניות שלה. כיום כדי להפעיל את הכלי יש להגדיר ראשית את מסע הפרסום. זהו למעשה סוג של חשבון אדוורדס שנעשה בו שימוש כדי לנהל חשבונות פרסום שונים.
כלי מחקר מילות מפתח > מתכנן מילות המפתח של גוגל > תכונות(הקישור אינו פעיל)

הכלי מאפשר לקבל אומדני נפח לגבי מילות המפתח.
הכלי מאפשר ליצור מילות מפתח חדשות על ידי שילוב בין רשימות של מילות מפתח שונות.
הכלי מאפשר ליצור וריאציות של מילות מפתח חדשות על סמך מילת מפתח ראשית.
הכלי מספק רעיונות למילות מפתח הקיימות באתרי אינטרנט ברחבי הרשת כדי לבצע ניתוח תחרותי.
כלי מחקר מילות מפתח > מתכנן מילות המפתח של גוגל > מגבלות

הכלי מסתיר נתונים לגבי מילות מפתח של זנב ארוך מסיבה אחת: הכלי נועד לצורכי מחקר ולא לצורכי קידום אתרים.
הכלי אינו מניב תוצאות מדויקות כי הוא מיועד למפרסמים ולא למקדמי אתרים.
כלי מחקר מילות מפתח > Google Suggest

ב-2012 גוגל הציגה את Google suggest, כלי שמשולב בתוך מנוע החיפוש שלה ואשר מופעל אוטומטית בעת הקלדת ביטוי כלשהו בדפדפן או באתר גוגל. מנוע החיפוש משתמש בקלט החיפוש האורגני שמבוסס על מיליוני חיפושים קודמים ל"ניחוש" אופן החיפוש הבא, למשל באמצעות השלמת השאילתה או באמצעות השלמת כל המילים של ביטוי מילת המפתח.
עובדה זו הופכת את Google suggest למקור רלוונטי למחקר מילות מפתח מסיבה אחת: הוא מציג כמות גדולה של מילות מפתח אורגניות הקשורות באופן הדוק למילת המפתח (באופן חלקי או מלא). בכלי זה ניתן להשתמש כדי למצוא מילות מפתח נוספות שנעשה בהם שימוש רב, כך שמילת המפתח הראשית הופכת לתחרותית פחות. ב-Google suggest ניתן לעשות שימוש כפול. גם לחקור כמות קטנה של מילות מפתח במנוע החיפוש של גוגל או דפדפן תואם וגם לעשות מחקר מילות מפתח בקנה מידה גדול באמצעות שימוש בכלים חינמיים שיודעים להשתמש במידע של Google suggest.
כלי מחקר מילות מפתח > מתכנן מילות המפתח לפרסום של בינג

מתכנן מילות המפתח לפרסום של בינג מספק הצעות למילות מפתח ולקבוצות של מודעות ומציג מגמות של נפח בחיפושים חודשיים, את התחרות היחסית בכל מילה ואת הצעות המחיר לכל מילת מפתח.
כלי מחקר מילות מפתח > מתכנן מילות המפתח לפרסום של בינג > תכונות

מספק נתונים על נפח החיפוש והמגמות
מספק אומדנים לגבי ביצועים ועלויות
מספק רשימות מרובות כדי לקבל מילות מפתח חדשות
כלי מחקר מילות מפתח > מתכנן מילות המפתח לפרסום של בינג > מגבלות

בינג מחזיקה רק ב-20% מנתח הפעילות של החיפושים במנועי החיפוש בארצות הברית. לכן, הנתונים שמתקבלים ממנו אינם אמינים לגבי קידום אתרים.
הנתונים שמתקבלים דומים לאלו שמתקבלים במתכנן מילות המפתח של גוגל. הם מיועדים למפרסמים ולא לבעלי אתרים.
הערות שוליים

↑  "Keyword Research & Strategy with Keyword Planner - Google AdWords – Google". adwords.google.com (באנגלית). נבדק ב-2017-04-05.
מרים רוטשילד

| --- | --- |

 לידה:  5 באוגוסט 1908 Ashton, הממלכה המאוחדת 
 פטירה:  20 בינואר 2005 (בגיל 96) אונדל, הממלכה המאוחדת 
 ענף מדעי:  זואולוגיה, אנטומולוגיה ובוטניקה
 מקום מגורים:  בריטניה
 מקום לימודים:  קינגס קולג' לונדון  רויאל הולוויי של אוניברסיטת לונדון 
 פרסים והוקרה:  עמית החברה המלכותית  Fellow of the Royal Entomological Society  עמיתת האקדמיה האמריקאית לאמנויות ולמדעים  מדליית הכבוד של ויקטוריה (1991)  גבירה מפקדת במסדר האימפריה הבריטית  H. H. Bloomer Award (1968)  Honorary Fellow of the Zoological Society of London 
 בן או בת זוג:  George Lane (14 באוגוסט 1943–1957) 
 צאצאים:  Mary Rozsiska Lane, Charlotte Theresa Lane, Charles Daniel Lane, Johanna Miriam Lane 
 תרומות עיקריות
 חקר הפרעושים
 
מרים לואיזה רוטשילד (באנגלית: Miriam Louisa Rothschild; ‏ 5 באוגוסט 1908 – 20 בינואר 2005) הייתה מדענית בריטית יהודייה שעסקה בזואולוגיה, באנטומולוגיה ובבוטניקה.
ראשית חייה

רוטשילד נולדה בשנת 1908 באשטון וולד (אנ') שבנורת'האמפטונשייר. הוריה היו צ'ארלס רוטשילד (en'), בנקאי ובן למשפחת רוטשילד, ורוז'יקה אדל רוטשילד, טניסאית הונגרית ובת למשפחת אצולה יהודית הונגרית, שהייתה משפחת האצולה היהודית הראשונה באירופה. היא הייתה אחייניתו של וולטר רוטשילד, הברון רוטשילד השני של אנגליה, אחיה ויקטור הפך לברון רוטשילד השלישי של אנגליה ואחת מאחיותיה הייתה פאנוניקה רוטשילד, לימים הברונית פאנוניקה דה קניגסווארטר, חובבת בי בופ ג'אז ופטרוניתם של ת'לוניוס מונק ושל צ'ארלי פארקר.
אביה גילה למדע כ-500 מינים חדשים של פרעושים, ודודה וולטר רוטשילד בנה מוזיאון פרטי להיסטוריה של מדעי הטבע בטרינג. עוד בטרם מלאו ארבע שנים, החלה רוטשילד לאסוף מושיתיים וזחלים, ואף היה לה שליו מאולף. אביה הלך לעולמו בהיותה בת 15 בלבד. היא למדה בביתה עד גיל 17, שבו דרשה לפקוד את בית הספר, ומאז למדה זואולוגיה ב-Chelsea College of Science and Technology.
1930–1950

במהלך שנות ה-30 של המאה ה-20, בנתה לעצמה שם מדעי כביולוגית ימית בזכות מחקריה בתחום הרכיכות שנערכו בפלימות'. בהיותה בת למשפחת רוטשילד העשירה, לא נזקקה למלגות או למימון חיצוני למחקריה. מסיבה זו, כמו גם מפני שלא היה חינוך פורמלי (כל הדוקטורטים שקיבלה היו לשם כבוד) היא תמיד נחשבה ל"חובבנית".
לפני מלחמת העולם השנייה תבעה מממשלת בריטניה לקבל פליטים יהודים גרמנים רבים יותר מגרמניה הנאצית, ובעת המלחמה עבדה בבלצ'לי פארק כקריפטואנליטקאית.
חיים אישיים

בשנת 1943 נישאה רוטשילד לג'ורג' ליין, שהיה קצין בכיר ומעוטר בצבא הבריטי. לאחר נישואיהם עברה לווילס, שם כונתה "הגברת של פלגה x". לזוג נולדו ארבעה ילדים, והם אימצו שני ילדים נוספים. השניים התגרשו בשנת 1957.
הישגיה בתחום האנטומולוגיה

פרק זה לוקה בחסר. אנא תרמו לוויקיפדיה ו.
רוטשילד הייתה בת סמכא בולטת בתחום חקר הפרעושים, ובין היתר הייתה הראשונה שחקרה את מנגנון הקפיצה שלהם. היא חקרה גם את מחזור הווסת של הפרעושים, וקישרה אותו לשינויים הורמונליים שחלו אצל הארנבים ששמשו כפונדקאי הפרעושים בניסוייה. רוטשילד חקרה גם טפילים אחרים, כגון תולעים וקוקיות, וספר מקצועי שפרסמה בנושא הטפילים זכה להצלחה גדולה.
רוטשילד הייתה חברה בבית הספר לגנטיקה של אוניברסיטת אוקספורד בשנות ה-60 של המאה ה-20, ושם פגשה את אדמונד פורד (אנ'), שהתמחה בגנטיקה אקולוגית - חקר הגנים באוכלוסיות הנמצאות בסביבתן הטבעית. רוטשילד הייתה בין הנשים המעטות שעימן היה פורד מיודד, ושניהם פעלו יחדיו למען הסרת האיסור הפלילי שהיה קיים בבריטניה באותה תקופה על הומוסקסואליות.
הוקרה והנצחה

רוטשילד הייתה חברת כבוד זרה באקדמיה האמריקאית למדעים ולאומניות החל משנת 1973. כמו כן, היא צורפה לחברה המלכותית של לונדון לשיפור הידע במדעי הטבע בשנת 1985, וקיבלה את תואר האצולה דיים (באנגלית: Dame, תואר מקביל לסר) בשנת 2000. במהלך השנים קיבלה רוטשילד תוארי דוקטור לשם כבוד משמונה אוניברסיטאות, ובין היתר מאוניברסיטת קיימברידג' ומאוניברסיטת אוקספורד, ונשאה את הרצאת רומנס (אנ') לשנת 1985 באוניברסיטת אוקספורד.
בשנת 2006 נקראה על שמה "קרן מרים רוטשילד וג'ון פוסטר לזכויות האדם" (למן הקמתה ועד לשנה זו נקראה הקרן על שמו של פוסטר (אנ') בלבד).
הערות שוליים

↑  ליאה גארט, יחידה x הקומנדו היהודי הסודי של מלחמת העולם השניה, ישראל: מטר, 2023, עמ' 327
| --- | --- |
בקרת זהויות :  NLI: 987007267490305171  BIBSYS: 90245646  BnF: cb12551057j (data)  CiNii: DA00654222  GND: 129965588  ISNI: 0000 0001 1621 4423  LCCN: n82218476  NLA: 35464768  RERO: 02-A003764262  SUDOC: 034793895  TePapa: 32155  Trove: 962583  ULAN: 500293278  VIAF: 37031239   WorldCat (עם VIAF): 37031239 
מרים רוטשילד מרצה ב-1988
האי הגעשי צ'ג'ו וצינורות הלבה

האי הגעשי צ'ג'ו וצינורות הלבה (קוריאנית 제주 화산섬과 용암 동굴) הוא אתר מורשת עולמית באי הדרום קוריאני צ'ג'ו, אשר הוכרז בשנת 2007. האתר כולל את מערכת צינורות הלבה הצבעוניים של ג'ומונורום, הנחשבת למרשימה בעולם, את חרוט הטוף הגעשי סונגסאן אילצ'ובונג שעל קו החוף, ואת האלאסאן ("הר האלא"), הר געש וההר הגבוה בקוריאה הדרומית, שבו אגמים בלועות הגעשיים, מפלי מים ותצורות סלע מגוונות.
עמודי בזלת בהאלאסאן
עמוד הלבה הגדול במערת מנג'אנג בג'ומונורום
צידו השמור של חרוט הטוף סונגסאן אילצ'ובונג מעל לכפר סונגסאן-רי
היסטוריה ורקע

צ'ג'ו הוא אי געשי אליפטי השוכן על גבול מצר צושימה (מצר קוריאה) וים סין המזרחי, כ-130 ק"מ מדרום לקוריאה הדרומית. שטחו של האי הוא 1,846 קמ"ר וגילו כ-1.2 מיליון שנים. האי עשוי מרצף של שכבות לבה עבות שכיסו אותו שוב ושוב, ויצרו מסיב או רמה געשית מכוסה בכיפת טרכיט (Trachyte). תחילתו של האי בהתפרצות תת-ימית במדף היבשתי. הוא כוסה בשכבות הלבה שפרצה מכ-360 חרוטים געשיים - בעיקר חרוטי סקוריה, אך גם חרוטי טוף. זרמי הלבה פרצו מצינורות, שהפכו, עם התקררותה, למערות לבה, וכ-120 תצורות כאלה מוכרות כיום ברחבי צ'ג'ו. תופעות אלה ממחישות את מקורה ואת אופן היווצרותה של רמה געשית ממקור בזלתי אחיד, בנקודה חמה בקו סגירת אוקיינוס - יבשה.
אתר המורשת העולמית מורכב משלושה אזורים נפרדים בשטח כולל של 94,752 דונם (188,460 דונם כולל שטח החיץ - כעשירית משטח האי), כדלקמן:
הפארק הלאומי האלאסאן (한라산국립공원)‏- 90,930 דונם 33°21′42″N 126°31′45″E﻿ / ﻿33.36167°N 126.52917°E﻿ / 33.36167; 126.52917.
שדה צינורות הלבה של ג'ומונורום (거문오름 용암동굴계)‏- 3303 דונם 33°32′17″N 126°46′02″E﻿ / ﻿33.53806°N 126.76722°E﻿ / 33.53806; 126.76722.
חרוט הטוף סונגסאן אילצ'ובונג (성산일출봉) אילצ'ובונג - 518 דונם 33°27′28″N 126°56′32″E﻿ / ﻿33.45778°N 126.94222°E﻿ / 33.45778; 126.94222.
הפארק הלאומי האלאסאן

הפארק הלאומי האלאסאן מקיף בצורת אליפסה רחבה את פסגת האלאסאן שבמרכזו. ההר הוא הר געש רדום שהתפרץ לאחרונה בשנת 1007, ופסגתו המתנשאת לגובה של 1,950 מטרים והשוכנת במרכז האי, היא הנקודה הגבוהה ביותר בצ'ג'ו ובמדינה כולה. הפסגה עשויה טרכיט והיא תוצר של מחדר פלוטוני שאירע לפני 25,000 עד 30,000 שנים. שטחו של הפארק הוא 153,380 דונם והוא הוכרז בשנת 1970. מאז שנת 2002 מוגדר מרכז האי צ'ג'ו גם כשמורה ביוספרית בשטח של 830,094 דונם. הנוף המגוון כולל את אגם הלוע הגעשי, המשתרע על-פני שטח של 16 דונם ואשר עומקו מגיע ל-108 מטרים, אגם נוסף שהתהווה בכיפת הטרכיט, מישורי לבה וסדרה של עמודי בזלת מחוברים זה לזה היוצרים צוקים נישאים. האלאסאן נחשב לסמלו של צ'ג'ו והוא נראה מכל רחבי האי. אל פסגת ההר מובילים חמישה שבילי הליכה, הנפגשים בשביל המקיף את הלוע העליון של האלאסאן שקוטרו כ-400 מטרים. למרגלות ההר שוכן אחד המקדשים הבודהיסטים העתיקים בקוריאה.
שדה צינורות הלבה של ג'ומונורום

בג'ומונורום השוכן בצפון-מזרח האי, נמצאים צינורות לבה מוארכים, שמקורם בהתפרצויות חרוט הסקוריה ג'ומונורום לפני 300,000 עד 100,000 שנים. הלבה זרמה מהחרוט, שגובהו 456.6 מטרים, לכיוון צפון-צפון-מזרח, לאורך 13.4 ק"מ עד קו החוף. הצינורות התהוו לאורך נתיב הלבה בשל קצבים שונים של התקררות החומר, והם שונים זה מזה בממדיהם ובהרכבם. חמישה מהצינורות כלולים בהכרזה, ואלה הם:
מנג'אנג (7,416 מטרים) - מערה בת שתי קומות השוכנת במעבר מפותל. גובהה מגיע עד 30 מטרים ורוחבה עד 23 מטרים. המערה היא הארוכה באי ותצורות הנוף שבה השתמרו במצב טוב. במערה תצורות לבה דוגמת נטיפים וזקיפים, ועמוד לבה בגובה של 7.6 מטרים הנחשב לגדול בעולם. עוד שוכנת במערה מושבת העטלפים הגדולה במדינה. למערה שלושה פתחים שאחד מהם פתוח לקהל, ונתיב מואר באורך של קילומטר הוכשר לביקור.
בנגדווי (4,481 מטרים) - מבוך מורכב המשתרע על-פני מספר מפלסים ובו מיקרו-טופוגרפיה עשירה עשויה לבה. המערה משמשת בית גידול לשני מינים אנדמיים לצ'ג'ו - האחד עכביש והשני רב-רגליים.
יונגצ'ון (2,470 מטרים) - מעבר בודד בגובה של 1.5 עד 20 מטרים, וברוחב של 7 עד 15 מטרים, המתאפיין בתקרה קשתית ובקירות אנכיים. במערה תצורות לבה שונות, ותצורות קרסטיות תת-קרקעיות דוגמת נטיפים וזקיפים.
גימניונג (705 מטרים) - מעבר בצורת האות S, עשיר בתצורת לבה, שהיה מחובר בעבר למערת מנגצ'אנג והופרד ממנה בזרימות לבה מאוחרות. פתחה העליון של המערה נסתם בלבה לאחר היווצרותה, ויער גדל מעליו. בפתחה התחתון של המערה הושקעו משקעים גאולוגיים שהובאו למקום עם זרמי הים, ומאוחר יותר כוסה הפתח בחוליות. חול חדר גם אל פנים המערה, ועל-כן מגוון החיים בה מוגבל.
דנגצ'ומול (110 מטרים) - מעבר בודד בגובה של 30 ס"מ עד 2.7 מטרים, וברוחב של 5.5 עד 18.4 מטרים. המערה עשירה בתצורות לבה ובתצורות קרסטיות תת-קרקעיות.